สวัสดีค่ะ เคยได้รับวัคซีนพิษสุนัขบ้าครบ 5 เข็มไปเมื่อเดือน พ.ค. ที่ผ่านมาค่ะ หลังจากนั้นไปสัมผัสน้ำลายสุนัขจรจัดเลยได้ฉีดกระตุ้นอีก 1 เข็มเมื่อวันที่ 22 พ.ค. 61 ต่อมาเมื่อวันที่ 19 ก.ค. 61 ถูกแมวเลียแผลที่นิ้ว อยากทราบว่าวัคซีนที่เคยฉีดไปยังสามารถป้องกันได้อยู่ไหมคะ ต้องไปฉีดวัคซีนเพิ่มอีกไหม ขอบพระล่วงหน้าค่ะ
สวัสดีค่ะ หากได้ฉีดวัคซีนป้องกันพิษสุนัขบ้าครบตามกำหนดนัดไปแล้ว 5 เข็ม และได้ฉีดกระตุ้นอีก 1 เข็มในเดือนเดียวกัน เมื่อโดนแมวเลียแผลที่นิ้วในเดือน ก.ค. นี้ หากเป็นแผลขนาดเล็ก ไม่มีเลือดไหล และสามารถเฝ้าสังเกตอาการแมวได้ โดยหากแมวไม่ตายภายใน 4-5 วัน ก็ไม่จำเป็นต้องไปฉีดวัคซีนกระตุ้นอีก แต่หากเป็นแผลขนาดใหญ่และมีเลือดไหลซึม หรือไม่สามารถเฝ้าสังเกตอาการแมวได้ อาจพิจารณาไปฉีดกระตุ้นอีก 1 เข็มค่ะนอกจากนี้ ควรล้างแผลที่โดนนำลายแมวให้สะอาด เพื่อป้องกันการติดเชื้อแบคทีเรียอื่นๆ ค่ะ